	                                                                                                                                  	


STRATEGINIO PLANAVIMO IR FINANSŲ SKYRIUS



	

2024 m. gegužės 20 d. 
Šiauliai


Parengtas sprendimo projektas dėl Šiaulių miesto 2025‒2033 metų strateginio plėtros plano patvirtinimo.

Lietuvos Respublikos vietos savivaldos įstatymo 15 straipsnio 2 dalies 32 punktas reglamentuoja, kad savivaldybės tarybos išimtinė kompetencija yra savivaldybės strateginių plėtros ir veiklos planų tvirtinimas, ataskaitų dėl jų įgyvendinimo išklausymas ir sprendimų dėl jų priėmimas. Vadovaujantis Lietuvos Respublikos vietos savivaldos įstatymo 27 straipsnio, 2 dalies 10 punktu, meras organizuoja savivaldybės strateginio planavimo procesą, atsako už patvirtintų savivaldybės planavimo dokumentų ir jų įgyvendinimo ataskaitų viešinimą.
Lietuvos Respublikos Strateginio valdymo įstatymo 8 straipsnio 6 dalis nustato, kad savivaldybių strateginiai plėtros planai skirti aplinkos, socialinei ir ekonominei raidai savivaldybės teritorijoje planuoti ir rengiami atsižvelgiant į kitus strateginio ir programavimo lygmens planavimo dokumentus. Šie planai turi derėti su savivaldybės lygmens teritorijų planavimo dokumentais ir regionų plėtros planais, o 22 straipsnis reglamentuoja, kad savivaldybių strateginius plėtros planus rengia ir įgyvendinimo stebėseną atlieka savivaldybių administracijos, tvirtina savivaldybių tarybos.
Šiuo metu strateginio planavimo sistemą reglamentuoja Strateginio valdymo metodika, patvirtinta Lietuvos Respublikos Vyriausybės 2021 m. birželio 28 d. nutarimu Nr. 292 (toliau – Metodika). Metodikoje detalizuojama sprendimų dėl planavimo dokumentų rengimo priėmimo, aplinkos analizės, tų planavimo dokumentų rengimo, tvirtinimo, keitimo, įgyvendinimo, stebėsenos, vertinimo ir atsiskaitymo už pasiektus rezultatus procesų organizavimo tvarka, nustatomi tų planavimo dokumentų struktūros ir turinio reikalavimai, reglamentuojamos strateginio valdymo sistemos dalyvių, dalyvaujančių sprendimų dėl tų planavimo dokumentų rengimo priėmimo, aplinkos analizės, tų planavimo dokumentų rengimo, tvirtinimo, keitimo, įgyvendinimo, stebėsenos, vertinimo ir atsiskaitymo už pasiektus rezultatus procesų valdymo veikloje, funkcijos, teisės ir pareigos.
Šiaulių miesto savivaldybės tarybos sprendimu Nr. T-301 „Dėl strateginio planavimo organizavimo Šiaulių miesto savivaldybėje tvarkos aprašo patvirtinimo“ patvirtintas tvarkos aprašas (toliau – Aprašas) reglamentuoja Šiaulių miesto savivaldybės strateginio planavimo dokumentų rengimą, svarstymą, vykdymo stebėseną ir keitimą.
Įgyvendinant aukščiau nurodytų įstatymų nuostatas, Šiaulių miesto savivaldybėje (toliau-Savivaldybė) yra sukurta vieninga planavimo sistema susidedanti iš teritorinio (Savivaldybės bendrasis planas), strateginio planavimo (Savivaldybės strateginis plėtros ir strateginis veiklos planai) ir finansinio (savivaldybės biudžetas) planų. Iki 2024 gruodžio 31 d. Savivaldybė savo veiklą vykdo vadovaujantis  2016 m. rugpjūčio 25 d. Šiaulių miesto savivaldybės tarybos sprendimu Nr. T-325 patvirtintu ilgalaikiu planavimo dokumentu, 2015‒2024 m. Šiaulių miesto strateginiu plėtros planu (toliau-ŠSPP), kuris yra miesto bendruomenės, politinių jėgų ir socialinių partnerių susitarimas dėl miesto plėtros vizijos, plėtros tikslų, jų įgyvendinimo krypčių ir siekiamos pažangos rodiklių.  Šis planas taip pat turi derėti su Savivaldybės bendruoju planu ir Šiaulių regiono plėtros planu. Kiti Savivaldybėje rengiami planavimo dokumentai turi būti suderinti su ŠSPP nuostatomis. ŠSPP rengimą, viešą svarstymą, įgyvendinimo stebėseną ir ataskaitų rengimą organizuoja meras. Vadovaujantis Aprašo nuostatomis, naujo laikotarpio ŠSPP turi būti parengtas ir Savivaldybės tarybos patvirtintas paskutiniųjų ŠSPP galiojimo metų ketvirtą ketvirtį, t.y. iki 2024 gruodžio 31 d., todėl Savivaldybės administracija 2023 gegužės mėn. 8 d. pasirašė 2025‒2033 m. ŠSPP parengimo sutartį su UAB „Ekonominės konsultacijos ir tyrimai“. 
Strateginio plėtros plano rengimas vyko mero potvarkiu sudarytose tematinėse darbo grupėse (toliau-TDG), į kurių sudėtį buvo įtraukti Savivaldybės tarybos nariai, socialiniai-ekonominiai partneriai, Savivaldybės valdomų įmonių, biudžetinių įstaigų ir Administracijos darbuotojai. Organizuoti 3 darbiniai susitikimai su Centro, Pietinio ir Rėkyvos rajonų gyventojais, periodiškai vyko TDG darbiniai posėdžiai. Tarpiniai ŠSPP rengimo rezultatai - atskirų parengtų ŠSPP dalių projektai buvo pristatyti Strateginės plėtros tarybos posėdžiuose, taip pat pristatyti gyvai ir transliuojami per youtube kanalą miesto gyventojams. Į parengto 2025‒2033 m. ŠSPP projekto pristatymą Savivaldybėje buvo kviečiami visi: miesto gyventojai, įstaigų, įmonių darbuotojai bei Administracijos darbuotojai. Savivaldybės tarybos nariams plėtros plano projekto pristatymas buvo organizuotas nuotoliniu būdu, naudojantis konferencinio ryšio platforma „Zoom.us“.
Pateiktame sprendimo projekte numatoma patvirtinti Šiaulių miesto 2025–2033 metų strateginį plėtros planą.

Priėmus sprendimą laukiami teigiami rezultatai, neigiamų pasekmių nenumatoma.

Nėra.

Sprendimui įgyvendinti kasmet bus rengiami ir Savivaldybės tarybos sprendimais tvirtinami trimečiai Šiaulių miesto savivaldybės strateginiai veiklos planai. 

Sprendimui įgyvendinti reikės: 3 192 281,0 tūkst. Eur Savivaldybės ir valstybės biudžetų, Europos Sąjungos finansinės paramos ir kitų teisėtai gautų lėšų.

Vertinimas neatliekamas.

Šiaulių miesto savivaldybės Strateginio planavimo ir finansų skyrius. Tiesioginis rengėjas - vyr. specialistė Rasa Macienė, tel. 383 436.
Numatomo teisinio reguliavimo poveikio vertinimo rezultatai.	
Vertinimas neatliekamas.

